
Angol nyelv online gamifikációja

Élményalapú nyelvoktatás – Az angol nyelv gamifikációja az online tér használatával
Az utóbbi évtizedekben a hazai idegen nyelv oktatásáról a legtöbb vélemény nem a pozitív irányba
mutat. A nyelvtanítás oktatási díszletét a Közös európai ajánlás adja, melyet az Európa Tanács 2001-ben tett nyilvánossá. Ebben deklarálódik az idegennyelv-oktatás célja, mely egy olyan nyelv repertoár létrehozását szorgalmazza, amelyben minden nyelvi képesség szerepet kap (Feld-Knapp, 2015). Az Európai Unió nyelvpolitikája a többnyelvűséget evidenciaként kezeli és annak megvalósítását indítványozza.
A tanulók egy része nem szereti az idegen nyelvi órákat, mert nincs sikerélményük. Nem mernek megszólalni, nem szívesen tanulják a szavakat, ill. türelmetlenek saját haladási tempójuk vonatkozásában. Leendő angol tanárként olyan módszereket kerestem, melyek segítségével ezt a negatív helyzetet pozitív irányba lehetne elmozdítani.
A dolgozatomban az általam választott módszerek között a gamifikáció prioritás, mely nem más, mint
játékos elemek alkalmazása egy olyan, alapvetően nem játékos környezetben, mint például az oktatás.
Ha a játékok hasznosságának ismeretéből profitálni szeretne a pedagógus, akkor prioritás számára a
tudás, mely szerint ismeri, melyek a játékok azon jegyei, amelyek megkerülhetetlenek a teljes értékű
játékélmény biztosítása tekintetében.
Bemutatom a gamifikáció alapjait, felépítését, alkalmazási lehetőségeit, valamint az általam
kidolgozott modulokat, amelyeket táborokban és külföldön is alkalmaztam. Nem hagyható ki az
élményalapú szemlélet a nyelvelsajátítás az idegennyelv-tanulás koncepciója vonatkozásában. A
szociális interakció és az interperszonális kapcsolatok fókuszba kerülnek.
A munkámban arra próbáltam felhívni a figyelmet, hogy az angol nyelvet többféleképpen is lehet
oktatni az online térben azáltal, hogy megismerünk különböző országokat; szokásaikat, kultúráikat,
földrajzi adottságaikat.



